**ELŐTERJESZTÉS**

**Körmend város Önkormányzata Képviselő-testülete 2013. augusztus 29-i ülésére**

**Tárgy:** Régióhő Kft. KEOP pályázatához kapcsolódó döntéshozatal

Tisztelt Képviselő-testület!

A Régióhő Kft. KEOP pályázaton vesz részt. A pályázat keretében:

* távhővezeték csere valósul meg
* keringető szivattyúk cseréje is megtörténik
* Szentgotthárdon 2 kazánház lesz felújítva, míg Körmenden új hőközpontok létesülnek
* és a távfelügyeleti rendszer is fejlesztésre kerül.

Mindez a hatékonyságot is növeli, az új vezetékek révén kevesebb lesz a hőveszteség, és a keringető szivattyúk cseréjétől is megtakarítás, és jobb hatékonyság várható el.

A pályázat 50% támogatású, önrészt nem igényel, viszont a beruházási költség 50%-át saját erőből kell előállítani. A beruházás, a projekt 390 m Ft. költségvetésű.

A Régióhő Kft. ezen 50% biztosítására hitelt vett fel a Raiffeisen Banktól 215 m Ft. összegre, melyre az Önkormányzat saját cégbeli részesedésével arányosan kezességet is vállalt.

A következő döntési helyzet állt elő:

* a Régióhő Kft. szeretné megkötni a nyertes kivitelezőkkel a szerződést (mi több, azt meg is kell kötnie a közbeszerzési törvény szerint). Az új jogszabályok szerint ilyen összegű beruházásnál a nettó ellenszolgáltatási díj 5%-ának megfelel előleget kell kifizetni. Ezt az 5 % előleget a Kft. csak hitelből tudná kifizetni, ehhez azonban a banki hitelszereződést módosítania kellene. A Bank azonban rugalmatlanul áll az események előtt, és olyan adatszolgáltatást kér a Kft-től, amire a Kft. nem kötelezhető (a bank gyakorlatilag a kivitelezőkre vonatkozóan kér adatszolgáltatást, miközben az adós a Régióhő Kft.) A Bankkal a Kft. nem tud több tárgyalás után sem dűlőre jutni. Mindent végiggondolva csak azt a lehetőséget látjuk megoldásnak, ha a Kft. tagjai tagi kölcsönt adnak a Kft-nek az előleg összegére, mely kölcsön visszajár az Önkormányzatoknak. Körmend részesedése a cégben 43,42 %, így a rá eső tagi kölcsön 7,85 MFt. (7.850.000 Ft.)
* A projekthez az állam 50% támogatást biztosít. Ezen támogatásra az állam biztosítékot kér a Kft-től. Bár a Kft. tulajdonosai önkormányzatok, és így államháztartáson belüli szereplőkről van szó, ahol a biztosíték adás egy új jogszabály miatt mellőzhető lenne, ugyanakkor az új jogszabály szerinti szervezet, amely ezt elbírálná, a mai napig nem állt fel. Hogy ezen a területen is előrébb lehessen lépni, javasoljuk, hogy az új jogszabálytól függetlenül adjanak a tagok biztosítékot. Ennek formáját kezesi helytállásként javasoljuk elfogadni, mivel a jelzálogjog a biofűtőmű korlátozott forgalomképessége miatt akadályokba ütközik. A kezesség összege 24 m Ft, amit Körmend és a többi város is saját költségvetése terhére vállalna el.

Az ülésen részt vesz Ügyvezető Úr is, aki a projektről is szakavatottan tud beszámolni.

**HATÁROZATI JAVASLAT**

1. Körmend Város Önkormányzata Képviselő-testülete úgy dönt, hogy a Régióhő Kft. részére, a Kft. által benyújtott KEOP 5.4.0/11-2011-0009 kódjelű pályázatra tekintettel, 7,85 MFt összegű tagi kölcsönt biztosít. A tagi kölcsönt a közbeszerzés alapján nyertes kivitelezők részére kötelezően kifizetendő előleg fizetésére kell fordítani. A tagi kölcsön az Önkormányzatnak visszajár, annak visszafizetéséről a Kft. a részére folyósítandó hitel kifizetését követő 30 napon belül köteles gondoskodni.
2. Körmend Város Önkormányzata Képviselő-testülete úgy dönt, hogy a Régióhő Kft. részére, a Kft. által benyújtott KEOP 5.4.0/11-2011-0009 kódjelű pályázatra tekintettel, a pályázaton biztosított 50% -os mértékű állami támogatás okán kezességvállalást biztosít az alábbiak szerint:
* a kezességvállalás mértéke: 24 MFt. összeg erejéig terjed ki.
* A kezességvállalás módja: készfizető kezesség
* A kezességvállalás oka: a Régióhő Kft. által a KEOP 5.4.0/11-2011-0009 kódjelű pályázaton elnyert állami támogatás biztosítéka.
* A kezességet az Önkormányzat a mindenkori költségvetése terhére biztosítja.

Körmend, 2013. augusztus 21.

**Bebes István**

**polgármester**